Reference al la lastsabata Malferma Tago en Roterdamo ni prezentas la sonscenon pri la inaŭguranta la Tagon programero dediĉita al la Libroservaj Novaĵoj gvidita de Ionel Onet. Proksimiĝas la jarfinaj festoj ne prokrastu viajn mendojn konsultante la adreson: La komencaj aktualaĵoj rilatas al la komenciĝanta hodiaŭ en Londono labora renkontiĝo de la gvidantoj de NATO-ŝtatoj kaj al ĉiam pli populara hejma edukado. La sciencbultena temo rilatas al polaj esploroj pri ultrasonoj en la historiaj instrumentoj. Muzike akompanas nin Ĵomart per sia kanzono „La nokta gasto”, la akompana foto prezentas Ionel Onet komence de la prezento de la libroservaj novaĵoj de UEA. Tradicie ni disponigas paralele legeblajn kaj aŭdeblajn tekstojn el nia elsendo en unuopaj rubrikoj de nia paĝo, hodiaŭ t.e. estas „novaĵoj” kaj „sciencaj informoj”. Ili faciligas efike altigi la aŭdokomprenon kaj parolkapablon, uzu do mem kaj rekomendu al aliaj. Ni ĝojas, ke tiun nian servon imitas nun ankaŭ uea.facila. En la rubriko „Antaŭ la mikrofono” aŭdeblas eksterelsende la sondokumento pri libroservaj novaĵoj dum la aŭtuna Malferma Tago. La elsendo estas aŭdebla ankaŭ en jutubo ĉe la kanalo Espero2009: 
#000002
Koran dankon pro la programero pri la Libroservaj Novaĵoj gvidita de Ionel Onet. Tio certe memorigu nin pri la venonta Zamenhof-tago kiu estas samtempe Tago de la Esperanto-libro kaj de la Esperanto-kulturo. Kompreneble, estas grave, ke ni aĉetu Esperanto-verkojn ne nur jarfine sed ankaŭ dum la tuta jaro. Apartan dankon ankaŭ pro la sciencbultena programero. Mi ĉiam ŝatas tiun rubrikon. Cetere, mi neniam antaŭe aŭdis pri la produktado de ultrasonoj per historiaj kaj nuntempaj instrumentoj. Interese!
#000003